మాణిక్‌రావు కోకాటే

మాణిక్‌రావు కోకాటే (జననం 	26 సెప్టెంబర్ 1957) మహారాష్ట్రకు చెందిన రాజకీయ నాయకుడు. ఆయన సిన్నార్ శాసనసభ నియోజకవర్గం నుండి ఐదుసార్లు ఎమ్మెల్యేగా ఎన్నికై 2024 డిసెంబరు 15న మూడో ఫడ్నవీస్ మంత్రివర్గంలో వ్యవసాయ శాఖ మంత్రిగా బాధ్యతలు చేపట్టాడు.
రాజకీయ జీవితం
మాణిక్‌రావు కోకాటే భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1999లో శరద్ పవార్ నేషనలిస్ట్ కాంగ్రెస్ పార్టీ స్థాపించిన తర్వాత ఎన్‌సీపీలో చేరగా ఆయన 1999 మహారాష్ట్ర శాసనసభ ఎన్నికలలో సిన్నార్ శాసనసభ నియోజకవర్గం నుండి టికెట్ ఆశించగా దక్కకపోవడంతో శివసేనలో చేరి ఆ పార్టీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన 2004 ఎన్నికలలో రెండోసారి ఎమ్మెల్యేగా ఎన్నికై మాజీ ముఖ్యమంత్రి నారాయణ్ రాణేతో కలిసి కాంగ్రెస్‌ పార్టీలో చేరి ఆ తర్వాత 2009 ఎన్నికలలో కాంగ్రెస్ అభ్యర్థిగా పోటీ చేసి వరుసగా మూడోసారి ఎమ్మెల్యేగా ఎన్నికయ్యాడు.

మాణిక్‌రావు కోకాటే 2014లో భారతీయ జనతా పార్టీలో చేరి 2014 మహారాష్ట్ర శాసనసభ ఎన్నికలలో సిన్నార్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి ఓడిపోయాడు. ఆయన 2019 లోక్‌సభ ఎన్నికల్లో నాసిక్ లోక్‌సభ నియోజకవర్గం నుండి స్వతంత్ర అభ్యర్థిగా  పోటీ చేసి ఓడిపోయాడు. ఆయనకు ఈ ఎన్నికలలో 1,34,299 ఓట్లు వచ్చాయి. మాణిక్‌రావు కోకాటే అక్టోబర్ 2019లో తిరిగి నేషనలిస్ట్ కాంగ్రెస్ పార్టీలో చేరి 2019, 2024 మహారాష్ట్ర శాసనసభ ఎన్నికలలో సిన్నార్ శాసనసభ నియోజకవర్గం నుండి ఎన్‌సీపీ అభ్యర్థిగా పోటీ చేసి వరుసగా ఎమ్మెల్యేగా ఎన్నికై, 2024 డిసెంబరు 15న మూడో ఫడ్నవీస్ మంత్రివర్గంలో వ్యవసాయ శాఖ మంత్రిగా బాధ్యతలు చేపట్టాడు.
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2024 మహారాష్ట్ర శాసనసభ్యులు
వర్గం:2019 మహారాష్ట్ర శాసనసభ్యులు
వర్గం:నేషనలిస్ట్ కాంగ్రెస్ పార్టీ రాజకీయ నాయకులు